open-index/open-wikipedia-markdown huggingface dataset:
Stanislaus Lokuang

**Stanislaus Lokuang** (født 1. januar 1911 i Hengyang i provinsen Hunan i Kina, død 28. februar 2004) var kinesisk katolsk erkebiskop av Taipei fra 1966 til 1978. Før det hadde han i fem år vært biskop av Tainan.

Han ble utnevnt til biskop av pave Johannes XXIII den 21. mars 1961, ig ble bispeviet av paven selv den 21. mai 1961; medkonsekranter var titulærbiskop Fulton John Sheen og titulærbiskop Edoardo Mason, F.S.C.J.

Han var en fremragende kjenner av kinesisk kirkehistorie, og utgav blant annet en detaljert historie om de ordener og kongregasjoner som hadde virket i Kina.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
* Pave Johannes XXIII (1881-1963) *1924
* Erkebiskop *Stanislaus Lokuang* (1911-2004) *1961

## Referanser
Furubarmåler

**Furubarmåler** (*Thera obeliscata*) er en sommerfugl i gruppen av de egentlige målere  (Geometridae). Denne arten finnes over nesten hele Norge, men er sjelden lengst i nord.

## Utseende
En middelsstor (vingespenn 23 – 30&nbsp;mm), slank, gråaktig måler. Denne arten er ganske variabel i fargen (se http://www.lepiforum.de/cgi-bin/lepiwiki.pl?Thera_Obeliscata). **Forvingen** er mer eller mindre grå, ofte brunlig ved roten. Midt i vingen er det et brunt (enkelte ganger gulaktig) tverrbånd som er ganske smalt ved bakkanten, det har en knekk og utvider seg samtidig kraftig litt foran midten av vingen, slik at det ved vingens forkant er ca. to og en halv gang så bredt som ved bakkanten. **Bakvingen** er gråhvit med et mørkere bakhjørne. Larven er naken, grønn med hvite striper. Også puppen er grønn med hvite striper, noe som gir kamuflasje mellom barnåler.

## Levevis
Denne arten har larver som lever på furu (*Pinus* spp.) og gran (*Picea* spp.), av og til også på andre bartrær. Den grønne fargen med hvite striper gir dem utmerket kamuflasje. De voksne målerne flyr mest i august – oktober, lenger sør i Europa finnes det også en generasjon som flyr på forsommeren, dette kan av og til forekomme også i Norge.

## Utbredelse
Arten finnes i Nord-Afrika, Europa (bortsett fra Balkan) og det nordlige Asia. I Norge forekommer den over så godt som hele landet, men ser ut til å mangle i deler av Nord-Norge.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Thera obeliscata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site  
* Bestimmungshilfe für die in Europa nachgewiesenen Schmetterlingsarten - bilder som viser variasjoner innen arten.
Petros Persakis

**Petros Persakis** (gresk: Πέτρος Περσάκης; født 1879, død 1952) var en gresk turner.

Han deltok i sommer-OL 1896 i Athen, i ringer og lagkonkurransen i skranke. Han fikk 3.-plass i ringer, og 2.-plass i lagkonkurransen i skranke, sammen med laget sitt; Panellinios Gymnastikos Syllogos.

## Referanser


## Eksterne lenker
*
J2ME

**Java 2 Micro Edition (J2ME)** er en utgave av Java-teknologien som er skreddersydd for mobiltelefoner, kalkulatorer og annen forbrukerelektronikk i lommeformat. J2ME ble første gang presentert under en Java-konferanse i San Francisco sommeren 2000. Samtidig la Motorola fram de første telefonene som støttet plattformen.

Kombinasjonen av WAP (Wireless Application Protocol) og Java-teknologi gir dem en ideell løsing for mobilbrukere som ønsker interaktive tjenester. Senere ble trådløse tjenester bygget på Java-teknologi blitt tatt i bruk over hele verden.

J2ME gir blant annet mulighet til å laste ned tredjeparts applikasjoner på vanlige mobiltelefoner. Således får forbrukerne mulighet til å oppdatere telefonene jevnlig med nye spill eller annet innhold. Med J2ME har gamle arkadespillklassikere som Asteroids og Frogger fått nytt liv – ikke i spillehallen, men på mobiltelefonen. 

## Eksterne lenker
* 
* java.sun.com/j2me
* www.corej2me.com
* www.microjava.com
* J2ME device database and multi-device porting solution
Bytjener

**Bytjener** er en eldre betegnelse på en kommunal betjent. Posisjonen var ofte underlagt byfogden og betegnet gjerne en lensmann. Betegnelsen var i bruk helt fra 1400-tallet til først på 1900-tallet.

## Referanser
Southfield

**Southfield** er en by i Oakland County i den amerikanske delstaten Michigan. Southfield ble grunnlagt av John Daniels i 1823, og de første hvite bosetterne kom fra Birmingham og Royal Oak, samt fra statene New York og Vermont. Southfield fikk sitt navn fra Bloomfield Townships «south fields» («de sørlige engene»). Det første postkontoret ble etablert i 1833 og det første rådhuset ble oppreist i 1873. Southfield fikk bystatus i 1958. Byens befolkningsvekst hendte hovedsakelig mellom 1950 og 1990 da flesteparten av Detroits hvite borgere nærmest rømte byen etter raseopptøyene i 1943 og spesielt etter 12 Street riot i 1967. På 1970-tallet hadde Southfield også blitt hjem for en stor jødisk befolkning, og tidlig på 1990-tallet hadde mange middelklasse afro-amerikanere flyttet inn til byen. I dag er Southfield et stort businessdistrikt.

Byen befinner seg mellom 8 Mile Road i sør, Inkster Road i vest, Greenfield Road i øst og for det meste 13 Mile Rd. i nord. Byen grenser til Detroit og Redford Township i sør, Farmington Hills i vest, Franklin, Bingham Farms og Beverly Hills i nord, og Royal Oak, Berkley og Oak Park i øst. Byen Lathrup Village ligger innen Southfields grenser i den østre delen av byen.

Elven River Rouge renner igjennom Southfield.

## Referanser


## Eksterne lenker
* 
* (en) Southfield Public Library
* (en) Pioneer Cemetery
Lake Angelus

**Lake Angelus** er en by i Oakland County i den amerikanske delstaten Michigan. Byen er en velstående forstad til Detroit. Lake Angelus ligger rundt innsjøen med samme navn. Lake Angelus fikk landsbystatus i 1930 og bystatus i 1984. Lake Angelus het tidligere Three Mile Lake, men ble siden oppkalt etter skoleklokken «The Angelus» ved den lokale skolen. I 1990 var byen Michigans minste med en befolkning på 328.

Byen grenser til Pontiac i sør og Auburn Hills i øst.
35,8 % av Lake Angelus areal består av vann.

## Referanser


## Eksterne lenker
* (en) Lake Angelus 2007 Community Profile
Lathrup Village

**Lathrup Village** er en by i Oakland County i den amerikanske delstaten Michigan. Byen ble grunnlagt i 1923 og fikk bystatus i 1953. Lathrup Village ligger innenfor byens Southfields grenser og er en velstående forstad til Detroit.

## Referanser


## Eksterne lenker
*
Trude

**Trude** er et kvinnenavn med flere mulige opprinnelser. Det kan komme av norrøne *þrúðr*, gammelengelske *þryð* eller germanske **þruþi*, som alle betyr «styrke». *Þrúðr* var den norrøne formen av navnet.

Navnet inngår også som navneledd i de sammensatte navnene Álfþrúður, Ásþrúður, Bergþrúður, Bjarnþrúður, Brandþrúður, Eldrid, Elfrida, Gertrud, Hertrud og Mildrid.

## Utbredelse

|}

Trude var et populært navn på norske jentebarn på 1970-tallet.

## Kjente personer med navnet
Personene i listen er ordnet kronologisk etter fødselsår.
* Trude Fleischmann (1895–1990), østerriksk-amerikansk fotograf
* Trude Guermonprez (1910–1976), østerriksk vevkunstner
* Trude Herr (1927–1991), tysk skuespiller og sanger
* Trude Drevland (f. 1947), norsk politiker, ordfører i Bergen 2011&ndash;2015
* Trude Teige (f. 1960), norsk forfatter og TV-reporter
* Trude Mostue (f. 1968), norsk kjendis-veterinær
* Trude Marstein (f. 1973), norsk forfatter

## Referanser


## Eksterne lenker
*
Sylvan Lake

**Sylvan Lake** er en by i Oakland County i den amerikanske delstaten Michigan. Byen er en velstående forstad til Detroit. Sylvan Lake Byen har et totalt areal på 2.1&nbsp;km², hvorav 1.3&nbsp;km² er land og 0.7&nbsp;km² (34.57%) er vann. Sylvan Lake grenser til Pontiac i nordøst og Keego Harbor i vest.

## Referanser


## Eksterne lenker
*
Johan Møller Warmedal

**Johan Jakob Møller Warmedal** (1914–1988) var en norsk politiker (H). Han var valgt inn på Stortinget fra Vestfold 1954–1969, etter å ha vært 2. vararepresentant 1950–1953.

Warmedal var medlem av Nøtterøy kommunestyre 1945–1955, herunder varaordfører 1947–1948 og ordfører 1948–1953. Han var også formann i Nøtterøy Unge Høyre 1946–1947, viseformann 1946–1947 og formann 1947–1950 i Unge Høyre, medlem av Høyres landsstyre 1950–1970, styremedlem i Vestfold Høyre 1950–1970, landsstudieleder i Høyre 1951–1954 samt bestyrer ved Høyres kurssted på Reistad 1953–1954.

Warmedal var utdannet lærer fra Tromsø lærerskole fra 1936 og virket som lærer på Nøtterøy 1941–1970. Før dette var han lærer i Skånland og Tromsø. I årene 1970–1971 var han forlagsredaktør i Hjemmet Forlag, og 1971–1972 var han engasjert av Kirke- og undervisningsdepartementet. Warmedal fungerte som kontorsjef for Hovedkomiteen for reformer i lokalforvaltningen 1972–1977.

## Bibliografi
* *Petter Dass – Dikterpresten fra Hålogaland*, 1942
* *Hvem får 100? – konkurranser i ordpensum*, 1945
* *Dagens kommunalpolitikk* I, 1947
* *Håndbok i foreningsteknikk*, 1949
* *Møteledelse og taleteknikk*, 1954
* *Kommunalkunnskap* I-II, 1956–60
* *Sosialpolitikken i Norge*, 1965
* *Moro å vite for hele familien* (medredaktør), 1970

## Referanser


## Eksterne lenker
*
Orchard Lake Village

**Orchard Lake Village** er en by i Oakland County i den amerikanske delstaten Michigan. Byen er en velstående forstad til Detroit. Orchard Lake Village er rangert som den syvende rikeste byen i Michigan per innbygger. Byen grenser til West Bloomfield Township i nord, vest, og sør, og Keego Harbor i øst.

Ifølge United States Census Bureau er byens areal 10.6&nbsp;km² hvorav 6.7&nbsp;km² er land og 3.9&nbsp;km² er vann. Orchard Lake, Cass Lake og Upper Straits Lake ligger alle i eller delvis i byen. Terrenget er rullende og området har mye skog og parker.

## Referanser


## Eksterne lenker
*
Eksotoksin

Eksotoksin er et løselig protein som blir skilt ut av en mikroorganisme, inkludert bakterier, sopp, alger og protozo. Et eksotoksin kan forårsake skade på verten ved å ødelegge celler eller ved å forstyrre stoffskiftet. Både gram negative og gram positive bakterier produserer eksotoksiner. Eksotoksiner kan sekreres eller, slik som endotoksiner, bli frigitt ved lysering av cellen.

## Referanser
Moore Theatre

**Moore Theatre** er et teater i Seattle, Washington, USA.

Salen med sine 1419 seter ligger ved 2nd Avenue og Virginia Street, og brukes til teater, konserter, varieteer og forelesninger. 

## Historie
Bygningen ble bygget av eiendomsutvikler J. A. Moore i 1907, og ble designet av E.W. Houghton. Teateret og det tilhørende *Moore Hotel* ble bygget delvis for å underholde og gi losji til besøkende til Alaska-Yukon-Pacific utstillingen i 1909. Teateret ble i 1974 plassert på *[[National Register of Historic Places]]* listen over historiske steder i USA. Det var også hovedarena for *Seattle International Film Festival* på 70-tallet.

## Videoinnspillinger
* *Even Flow* –  musikkvideo, Pearl Jam (1992)
* *Live at the Moore* – konsertvideo, Mad Season (1995)
* *[[Live Evolution]]* – DVD, Queensrÿche (2001)
* *[[Mindcrime at the Moore]]* – DVD, Queensrÿche (2007)

## Eksterne lenker
* 
* The Moore Theatre hjemmeside
Epitop

En **epitop**, også kjent som **antigendeterminanten**, er innenfor immunologien den delen av antigenet som blir gjenkjent av immunsystemet ved hjelp av et antistoff, en B-cellereseptor eller en T-cellereseptor. Et antigen som man er immunisert mot har vanligvis flere epitoper som immunsystemet har dannet antistoffer mot. Dette gir en bedre immunologisk beskyttelse.

Den delen av antistoffet som gjenkjenner epitopen kalles en paratop.
5. serierunde i Premier League 2008/09

**5. serierunde i Premier League 2008/09** begynte lørdag 20. september klokka 13:45 med Sunderland mot Middlesbrough. 16:00 ble det spilt tre kamper og Bolton – Arsenal avslutta dagen klokka 18:30.
Søndag 21. september ble det spilt fem kamper, blant annet Chelsea mot Manchester United.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Keego Harbor

**Keego Harbor** er en by i Oakland County i den amerikanske delstaten Michigan. Byen startet som en eiendomsinvestering rundt 1900 av Joseph E. Sawyer, en advokat fra Pontiac. Navnet «Keego» ble sagt å bety «stor fisk» på et indianerspråk. Det finnes ingen havn (harbor) i Keego Harbor, men byen ligger ved Cass Lake, en av sjøene i den vestre delen av Oakland County og området er kjent for sine vannrekreasjonsmuligheter.

Byen grenser til Sylvan Lake i øst og Orchard Lake Village i sørvest.

## Referanser


## Eksterne lenker
*
South Lyon

**South Lyon** er en by i Oakland County i den amerikanske delstaten Michigan. Byen er en del av **South Lyon**-Howell-Brightonområdet, som i 2000 hadde en befolkning på .

## Referanser


## Eksterne lenker
* 
* (en) Chamber of Commerce for the South Lyon Area 
* (en) Pumpkinfest
Fantomtetra

**Fantomtetra** kan sikte til flere arter av søramerikanske ferskvannsfisker:

* Gul fantomtetra, *Hyphessobrycon roseus*
* Rød fantomtetra, *Hyphessobrycon sweglesi*
* Svart fantomtetra, *Megalamphodus megalopterus*
* *[[Hyphessobrycon micropterus]]*, «rødhalet fantomtetra»
Jonathan Johnson

**Jonathan Johnson** (født 25. mai 1866 i Oslo, død 22. mai 1953 på Nøtterøy) var en norsk lærer og høyrepolitiker.

Johnson ble valgt inn på Stortinget fra Jarlsberg og Larviks amt i to perioder – 1913–1915 og 1916–1918. Den første perioden satt han i kirkekomiteen, den andre i gasje- og pensjonskomiteen. Han var vararepresentant til Stortinget 1900–1903.

Han var ordfører i Nøtterøy kommune i seks sammenhengende perioder, fra 1898 til 1916.

Johnson var utdannet cand. theol. og virket som lærer i Tønsberg fra 1889 til 1936, i hovedsak ved Tønsberg høyere almenskole.

Johnson er tildelt Kongens fortjenstmedalje i gull.

Jonathan Johnson tilhørte slekten Johnson og var sønn av teologen Gisle Christian Johnson og hustru Emilie Helgine Sophie Dybwad. Han var far til Lauritz Johnson, bedre kjent som «Onkel Lauritz».

## Referanser


## Kilder
* Norsk samfunnsvitenskapelig datatjeneste- Biografi

## Eksterne lenker
*
Lissamphibia

* salamandere
* springpadder
* ormepadder
* Allocaudata †

**Lissamphiba** eller **moderne amfibier** er en underklasse av klasse Amphibia som dekker alle nålevende arter, for å skille dem fra fossile panserpadder fra jordas oldtid.

## Nålevende amfibier
Amfibier som lever I dag deles inn i tre ordner: Springpadder, (Anura), salamandere (Urodela) og ormepadder (Gymnophiona). Selv om opphavet til hver av dem ikke er skikkelig kartlagt, deler de en del karakteristikker som viser at de har utviklet seg fra en felles stamfar og derved er mer i slekt med hverandre enn med noen annen gruppe nålevende virveldyr. Funn av tenner med insnevret rot og to tannspisser (se under) hos små, pedomorfe eller unge temnospondyler gjør at denne gruppe ganske sikkert er opphavet til Lissamphibia. 
Funnet av *[[Gerobatrachus hottoni]]* fra perm viser at frosker og salamandere har en felles forfar som er yngre enn 290 millioner år.

## Kjennetegn
De følgende kjennetegn deles av alle (eller de fleste) lissamphibier. Noen av de anatomiske detaljene sitter i bløtvev (ikke skjelett). Disse trekkene kjenner vi naturlig nok ikke fra fossiler. Kjennetegn i skjelettet er kjent fra flere gamle fossile grupper av amfibier, og ikke utelukkende fra nålevende former:

* Dobbel leddflate mellom ryggsøylen og hodeskallen. Dette finnes hos pattedyr, mens krypdyr, fugler og fossile panserpadder har en enkel leddflate.
* I likhet med fisk har de ti par kranienerver, mens de resterende tetrapodene (amnioter) har tolv par.
* Plate i munnhulen som heves og senkes for å presse luft inn og ut av lungene.
* Såkalte *pedicelate [[tann|tenner]]*, der tannkronen er atskilt fra rota ved et lag med bindevev. Slike tenner fantes også hos Dissorophidea (en gruppe temnospondyler). Tennene til rompetroll hos noen salamandere er ikke pdeicelate.
* Aldri flere enn fire tær på framføttene og fem tær på bakføttene. Færre kan forekomme.
* Bikupside tenner (to forhøyninger på hver tann), også hos rumpetroll. Tennene hos panserpaddene var enkle og koniske.
* Operculum (liten knokkel i skalletaket, homolog med fiskenes gjellelokk). Operculum-knoklen mangler hos ormepadder og noen salamandere, og er sammenvokst med stigbøylen hos de fleste springpadder.
* Mangler de bakre knoklene i skalletaket i forhold til panserpadder. Dette finner man også hos de fossile Microsauria og Dissorophoidea.
* Pterygoidene (to utløpere av kilebeinet stikker ned på hver side av svelget) er små og står langt fra hverandre. Dette er også typisk for de fossile temnospondyler and nectrider.
* Sylindriske knokler i ryggsøylen (et trekk man ellers finner hos bruskfisk og hos tidlige panserpadder
* To typer hudkjertler, (slimkjertler og hudknuter)
* Fettlegemer i forbindelse med gonadene
* Det indre øres sansepapiller har dobbele kanaler
* Grønne stav-celler i øyet (ukjent hos ormepadder)
* Ribbeina omslutter ikke brystkassen
* Evnen til å heve øyet med en egen muskel (*levetator bulbi*)
* Svelgesekker for luft (for å puste)

## Referanser

## Eksterne lenker
*
Jacob Andreas Wille

**Jakob Andreas Wille** (født 19. august 1777 i Seljord, død 13. november 1850 på Nøtterøy) var en norsk prest og politiker.

Wille ble valgt inn til Stortinget fra Jarlsberg og Larviks amt for perioden 1836-38. 

Han overtok vervet som ordfører på Nøtterøy i desember 1839 etter skipper Lars Evensen Glomsten. Lars Evensen hadde da fungert som ordfører i ett år, etter at han som viseordfører måtte overta vervet etter Willes sønn Christian Severin Bloch Wille som hadde blitt utnevnt til residerende kapellan i Fredrikstad.

Blant de viktigste sakene i Willes tid som ordfører, var ombyggingen av Nøtterøy kirke. Steinkirken fra 1100-tallet ble utvidet i 1839 til det dobbelte i løpet av kun 8-9 måneder. Anskaffelsen av kirkeorgel i 1844 var også en av de større sakene herredsstyret behandlet. Wille satt som ordfører frem til 1847, da kirksanger Davidsen overtok vervet. 

Wille ble student i 1794 og teologisk kandidat i 1798 fra Københavns Universitet. Han var residerende kapellan i Våle 1802-11, da han søkte avskjed for å drive videre en privatskole han hadde startet 7–8 år tidligere. I 1814 ble han utnevnt til sogneprest til Nøtterøy, et kall han hadde frem til sin død i 1850.

Han ga ut et par lærebøker, begge forklaringer som nærmest var omarbeidelser av *[[Sandhed til gudfrygtighed|Pontoppidans forklaring til Luthers katekisme]]*.

Jakob Andreas Wille var sønn av sogneprest Hans Amundsen Wille og halvbror til den 20 år eldre topografiske forfatter og sogneprest Hans Jacob Wille.

## Utgivelser

* *Spørgsmaal til Dr. Morten Luthers Catechismus med tilføyede Anmærkninger*, 181 s., Christiania 1826
* *En Kort Forklaring over Dr. Morten Luthers Catechismus i Spørgsmaal og Gjensvar*, 125 s., Tønsberg 1846

## Referanser


## Litteratur
* Berg, Lorens: ''Nøtterø – en bygdebok'', 1922
* Paulsen, Helge: «Jacob Andreas Hansen Wille, 1777-1850», *Njotarøy* (årsskrift for Nøtterøy Historielag), 2000

## Eksterne lenker
*
Kontrollrådet

**Kontrollrådet** er en privat, næringsdrivende stiftelse med formål å være et ledende teknisk kontrollorgan innen sine virksomhetsområder. Formålet med virksomheten er således i stor grad knyttet opp mot kapittel 3 i Teknisk Forskrift 17. 

Kontrollrådet er både utpekt som teknisk kontrollorgan av Direktoratet for byggkvalitet og akkreditert for sertifisering av produkter, samt ledelsessystem for kvalitet og miljø innenfor flere virksomhetsområder.

## Virksomhetsområder

### Produkt og produksjonskontroll (PKS) sertifisering
* Klasse A: Fabrikkblandet betong
* Klasse B: Betongprodukter til husbygging
* Klasse C: Rør- og kumelementer
* Klasse D: Betongelementer
* Klasse E: Stålkomponenter (gjelder kun utførelsesklassene EXC1, EXC2 og EXC3)
* Klasse F: Lettbetong
* Klasse G: Tilsetningsstoffer og tilsetningsmaterialer
* Klasse H: Laboratorier
* Klasse K: Armeringsprodukter
* Klasse L: Produkter av støpejern
* Klasse M: Sement
* Klasse N: Gate-, vei og parkprodukter av betong
* Klasse O: Produkter for overflatebehandling og reparasjon av betong
* Klasse P: Tilslag
* Klasse R: Mørtler
* Klasse S: Asfalt og tilhørende bindemidler

### Systemsertifisering
Kontrollrådet tilbyr sertifiseringsordninger innen følgende områder:
* Ledelsessystem for kvalitet NS-EN ISO 9001:2015
* Ledelsessystem for miljø NS-EN ISO 14001:2015
* Ledelsessystem for arbeidsmiljø OHSAS 18001:2007 

## Eksterne lenker
* Kontrollrådets hjemmeside
Liste over Alaskas guvernører

**Liste over Alaskas guvernører** viser alle guvernør siden Alaska ble en delstat i 1959. For en oversikt over guvernører mens Alaska var et føderalt territorium, se Territoriet Alaska. 

## Referanser
Hästens

**Hästens** är ett svensk selskap, etablert i 1852, som blant annet lager senger og puter. Hovedkontoret ligger i Köping.

Sengene lages for hånd og man bruker over 300 timer på den mest eksklusive modellen, som koster 400.000 kroner. Madrassen lages av hestetagl, som har en unik evne til å lede bort fuktighet.

## Referanser


## Eksterne lenker
* Selskapets hjemmeside
Yongchun

**Yongchun** (kinesisk: 永春县; pinyin: *Yǒngchūn Xiàn*) er et fylke i byprefekturet Quanzhou i provinsen Fujian i Folkerepublikken Kina. 

I 1999 hadde det et folketall på  innbyggere.

## Kulturminner
Blant fylkets kulturminner er den overbygde Dongguanbroen, hvori er en rekke altre og andre helligdommer. Den ligger i kommunen Donggual og stammer fra 1145.

## Referanser


## Eksterne lenker
* Infoside
Ares I

**Ares I** er en amerikansk bærerakett til oppskytning av mindre nyttelaster, samt for å løfte den bemannede modulen Orion. Det inngår i Constellation-programmet.

Ares I kommer med stor sannsynlighet til å bli den raketten som blir anvendt for oppskytingen av erstatteren til den amerikanske romfergen.

Ares I er planlagt som en totrinnsrakett drevet av rakettmotoren J-2X, med en kapsel, Orion, for persontransporter montert i toppen. Orion er planlagt for å kunne løfte opp til seks personer i omløpsbane rundt jorden. Ares I er dessuten planlagt å fungere som pakkesel for å levere ressurser og forråd til blant annet ISS.

Lengst foran har Ares I en redningsrakett (de tre munnstykkene som er rettet på skrå bakover) som kan styres ut dersom det skjer et uhell ved oppskytingene. Dette er for å gardere seg mot ulykker av de slag som hendte med romfergen Challenger.

Ares I er produsert av Rocketdyne i USA, har en høyde på 94,2 meter, en diameter på 5,5 meter, en masse på 900&nbsp;000 kilogram samt to trinn. Den har en nyttelastkapasitet til Low Earth orbit på 25&nbsp;000 kilogram.

## Referanser
Chao’an

**Chao'an** (kinesisk: 潮安县; pinyin: *Cháo'ān Xiàn*) er et fylke i byprefekturet Chaozhou i provinsen Guangdong i Folkerepublikken Kina. I 1999 var folketallet på  innbyggere.

Språket teochew, et minnanspråk, har hjemstavn i denne delen av Kina.

## Administrative enheter
Fylket består av 19 storkommuner:

*Storkommunen Anbu 庵埠镇 (fylkessetet)
*Storkommunen Wenci 文祠镇
*Storkommunen Fenghuang 凤凰镇
*Storkommunen Tiepu 铁铺镇
*Storkommunen Linxi 磷溪镇
*Storkommunen Guantang 官塘镇
*Storkommunen Jiangdong 江东镇
*Storkommunen Dongfeng 东凤镇
*Storkommunen Longhu 龙湖镇
*Storkommunen Fengxi 枫溪镇
*Storkommunen Caitang 彩塘镇
*Storkommunen Jinshi 金石镇
*Storkommunen Fuyang 浮洋镇
*Storkommunen Shaxi 沙溪镇
*Storkommunen Fengtang 凤塘镇
*Storkommunen Guxiang 古巷镇
*Storkommunen Dengtang 登塘镇
*Storkommunen Chifeng 赤凤镇
*Storkommunen Guihu 归湖镇

## Referanser


## Eksterne lenker
* Infoside
* Cong Xi Ancestral Temple 
* Congxi gong si
Ares V

**Ares V** var en planlagt amerikansk bærerakett.. Ares V skulle løfte tunge elementer til romstasjonen og eventuelle moduler til en eventuell månebase. Ares V var planlagt å brukes til transport av last.  Ares V ble kansellert i 2010. 

Ares V var planlagt som NASAs neste generasjon av raketter (2008). Raketten ville bestå av to separate trinn. 

## Referanser
Hrvoje Braović

**Hrvoje Braović** (født 7. august 1956) er en kroatisk fotballtrener. Han har vært trener og direktør i Dinamo Zagreb, assistenttrener for  og hovedtrener i FC Lyn Oslo.

Braović startet trenerkarrieren i amatørklubben Spansko, og ledet klubben til fem opprykk på rad fra femtedivisjon til øverste nivå i Kroatia i perioden 1986-92.

Senere ble Braović trener i Dinamo Zagreb, og fikk til sammen fem seriemesterskap og fem cupmesterskap med den kroatiske storklubben. Han ble senere direktør for klubbens fotballskole. I kvalifiseringen til og under VM i Korea og Japan i 2002 var han assistenttrener for landslaget.

Braović overtok Lyn fra 1. juli 2002, og fikk tidligere trener Sture Fladmark som assistent. Braović fikk kontrakt til ut 2004-sesongen. Da Braović overtok laget lå Oslo-klubben øverst på tabellen etter halvspilt serie, fem poeng foran Molde og syv poeng foran Rosenborg. Før sin første Lyn-trening var Braović optimist og uttalte til *[[VG]]* at det var realistisk med seriegull til Lyn. Braović snakket om å innføre et 3-4-3-system, og ønsket å legge vekt på offensiv fotball. I august skrev imidlertid avisene om personkonflikter i klubben, og Braović truet med å reise hjem om han ikke fikk den respekten han krevde i spillergruppen. Bakgrunnen for konflikten skal blant annet ha vært at spillergruppen synes at treningene var for dårlige og at Braović hadde språkproblemer, og spillerprofilen Jonny Hanssen nektet å kommentere til avisene om han hadde respekt for treneren. De sportslige resultatene var heller ikke spesielt gode, og etter seks kamper under Braović hadde Lyn kun tatt fem poeng. I midten av september meldte *[[NTB]]* at Braović var blitt degradert og at Fladmark fikk hovedansvaret ut sesongen. Klubbledelsen ville ikke kommentere saken til avisene, men spillerne skal ha reagert kraftig på at treningene stort sett bestod av linjegymnastikk og lett jogging, noe Braović hadde begrunnet med frykt for skader. Etter sesongslutt fikk Fladmark Kniksen-prisen som årets trener, på tross av at han formelt sett bare var assistent under Braović. Ydmykelsen under prisutdelingen, i kombinasjon med at Braović følte seg motarbeidet av sentrale spillere, gjorde at han i slutten av oktober selv sa opp stillingen i Lyn og reiste hjem til Kroatia.

Senere har Braović jobbet i kroatiske Hajduk Split, og vært trener i klubben Kamen Ingrad.

Braović er gift og har to sønner.

## Referanser


## Eksterne lenker
* Braovićs statistikk som Lyn-trener
Binyang

**Binyang** (kinesisk: 宾阳县; pinyin: *Bīnyáng Xiàn*) er et fylke i byprefekturet Nanning i den autonome region Guangxi Zhuang i Folkerepublikken Kina. 

I 1999 var folketallet på  innbyggere.

## Etnisk fordeling (1999)

## Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
* Lokalregjeringens hjemmesider
Altair (månelander)

**Altair** (tidligere **Lunar Surface Access Module** eller **LSAM**) var et planlagt amerikansk månelandingsfartøy som ble kansellert i 2010 sammen med Constellation-programmet som det var en del av.

## Planlagt bruk
Altair ble utviklet for å skytes opp i jordbane av bæreraketten Ares V sammen med Earth Departure Stage. I jordbane skulle Altair koble seg sammen med romkapselen Orion med astronauter ombord - som var blitt skutt opp tidligere med bæreraketten Ares I. Fartøyene skulle sammen forlate jordbane og reise mot månen og gå i bane rundt den. Altair skulle koble seg fra Orion-fartøyet og lande på månens overflate, mens Orion fortsatte i bane (uten besetning). Etter at oppholdet på måneoverflaten var fullført, skulle Altair skyte seg opp fra månen og koble seg sammen med Orion-fartøyet igjen, og deretter vende tilbake til Jorden.

## Beskrivelse
Altairs utforming lignet mye på Apollo-programmets månelandingsfartøyer, selv om Altair skulle være mye større. Det skulle bestå av to deler: Et nedstigningstrinn (engelsk: descent stage) som rommet hoveddelen av drivstoffet, elektrisitetsforsyning og hoveddelen av oksygenet for besetningen. Den andre delen skulle være et oppstigningstrinn (engelsk: ascent stage) som også skulle være habitat for besetningen.

Til forskjell fra Apollos månelandingsfartøy, som bare bragte to av de tre astronautene til månenoverflaten, skulle Altair ta med seg alle i besetningen ned til månens overflate for opphold på opptil syv dager. Altair var også tenkt å kunne skytes opp ubemannet som et lastefartøy.

På samme vis som Apollo-programmets månelandingsfartøy, skulle Altair ha luker: Én på oversiden for sammenkobling med Orionfartøyet og en hovedluke for tilgang til måneoverflaten. Altair skulle ha en luftsluse som ligner de på romfergene eller på den internasjonale romstasjonen (ISS). Luftslusen skulle gjøre det mulig for astronautene å ta på og av romdraktene uten at månestøv ble med inn i kabinen, samt å slippe dekompresjon av hele fartøyet.

Altair skulle også ha et lite toalett som ligner det på ISS eller russiske Sojuz, en matvarmer for å unngå Apollos «kald suppe»-meny, et laserbasert avstandsmålingssystem (med radarbackup), en ny glassførerkabin og Boeing 787-basert datasystem som var identisk med det som var planlagt i Orion på det tidspunktet.

## Kilder
* Altair Lunar Lander Fact Sheet 
* Space Review
* Globalsecurity
* Propulsion and Cryogenic Advanced Development for Altair
Tony Knowles (politiker)

**Anthony Carroll Knowles** (født 1. januar 1943 i Tulsa i Oklahoma) er en amerikansk demokratisk politiker og tidligere guvernør i Alaska. Han var den 9. guvernøren i delstaten Alaska 1994–2002.

Knowles deltok i Vietnamkrigen i den amerikanske hæren. I 1968 avla han eksamen i samfunnsøkonomi ved Yale University. Han var ordfører i Anchorage i perioden 1981 til 1987.

Han var demokratenes kandidat i 1990 til guvernørvalget i Alaska, men tapte mot Walter Joseph Hickel som stilte for Alaskan Independence Party. Fire år senere nominerte demokratene Knowles igjen, og han vant valget med 41,1% av stemmene mot 40,8% for republikaneren Jim Campbell og 13% for Jack Coghill fra Alaskan Independence Party. Knowles ble gjenvalgt i 1998 med 51% av stemmene.

En sittende guvernør i Alaska har ikke anledning til å stille til valgt for en tredje mandatperiode på rad, og Knowles kunne derfor ikke stille ved valget i 2002. I 2004 stilte han til valg til USAs senat, men tapte mot Lisa Murkowski med 46% mot 49% for republikaneren Murkowski. 2006 stilte han igjen til guvernørvalget, men tapte med 41% mot 48% for republikaneren Sarah Palin.

## Referanser


## Eksterne lenker
*
Einar Sæbø

**Einar Sæbø** (født 29. mai 1960 i Årdal, død 6. november 2019 i Stavanger) var en norsk fotballspiller. Han spilte for det meste forsvar og back. Einar Sæbø fikk sitt store gjennombrudd i fotballaget Jotun, der han spilte frem til 1980, da han skiftet til Viking FK. Der spilte han fram til 1984. Han scoret 5 seriemål og 1 UEFA-cupmål for klubben. Fra 1984 til 1988 spilte han i Vidar FK.

## Referanser


## Eksterne lenker
*
Walter Joseph Hickel

**Walter Joseph Hickel** (født 18. august 1919 i Kansas, død 7. mai 2010) var en amerikansk politiker. Han var to ganger guvernør i Alaska og var innenriksminister i årene 1969–1970 under president Richard Nixon.

Mens mange republikanere var skeptiske til tanken om Alaska som delstat, lyktes Hickel i å overbevise sentrale republikanske politikere i dette spørsmålet, slik at Kongressen i 1958 godkjente loven som gjorde Alaska til delstat (*Alaska Statehood Act*).

Hickel ble i 1966 valgt for første gang til delstatens guvernør som republikaner. Han gikk imidlertid av etter tre år for å bli innenriksminister. Hickel førte en miljøvennlig politikk, og var sterkt kritisk til den amerikanske deltakelsen i Vietnamkrigen. Han ble derfor sparket som innenriksminister av Nixon etter at Hickel skrev et protestbrev til presidenten i forbindelse med at Nasjonalgarden hadde skutt og drept fire studenter etter en demonstrasjon ved Kent State University i Ohio. I brevet ba Hickel presidenten vise respekt for antikrigsdemonstranter.

Hickel ble i 1990 igjen valgt til guvernør i Alaska etter demokraten Steve Cowper, denne gangen som kandidat fra Alaskan Independence Party. Men Hickels valgkamp dreide seg om andre sider av partiets program, da han personlig var imot tanken om at Alaska skulle løsrive seg fra USA. Etter at embetsperioden var over i 1994, meldte han seg igjen inn i Det republikanske parti.

## Referanser


## Eksterne lenker
* Biografi på Institute of the Norths internettside
*
Filippos Karvelas

**Filippos Karvelas** (født 1877, død 1952) var en gresk turner.

Han deltok i sommer-OL 1896 i Athen, der han konkurrerte i lagkonkurransen i skranke. Han deltok på laget Ethnikos Gymnastikos Syllogos, som kom på 3.-plass av de tre lagene som deltok. Han deltok også i de individuelle apparatkonkurransen, men fikk ingen medalje.

## Referanser


## Eksterne lenker
*
Chenggong

**Chenggong** (kinesisk: 呈贡县; pinyin: *Chénggòng Xiàn*) er et fylke i byprefekturet Kunming i Yunnan i Folkerepublikken Kina. 

I 1999 var befolkningen på  innbyggere.

## Administrative enheter
**Storkommuner:**
*Longcheng 龙城镇, Luoyang 洛羊镇, Dounan 斗南镇.
**Kommuner:**
*Dayu 大渔乡, Wujiaying 吴家营乡, Majinpu 马金铺乡, Qidian 七甸乡.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser


## Eksterne lenker
* Infoside
Lhünzhub

**Lhünzhub** (kinesisk: 林周县; pinyin: *Línzhōu Xiàn*; tibetansk: ལྷུན་གྲུབ་རྫོང་ ; *Lhun grub rdzong*) er et fylke i byprefekturet Lhasa i den autonome region Tibet i Folkerepublikken Kina. 

I 1999 var folketallet  innbyggere.

## Administrative enheter
**Storkommune:**
*Gandanquguo 甘丹曲果镇;
**Kommuner:**
*Chundui 春堆乡, Kazi 卡孜乡, Qiangga 强嘎乡, Songpan 松盘乡, Jiangrexia 江热夏乡, Bianjiaolin 边角林乡, Pangduo 旁多乡, Alang 阿朗乡, Tanggu 唐古乡. 

## Referanser


## Eksterne lenker
*
Håkon Lier Madsen

**Håkon Lier Madsen** (født 1961) er en norsk tidligere fotballspiller.

Han er gift, har tre barn og er onkel til fotballspilleren Birger Madsen som spilte midtstopper for Sandefjord.

## Karriere
Håkon spilte for Bøler IF i aldersbestemte klasser.
I 1980 som 18-åring fikk Madsen sin debut på A-laget til Skeid på Kristiansand Stadion mot Start. (3-1 til Start). I Skeid Fotball spilte han 289 kamper for klubben. Madsen var også innom Lillestrøm Sportsklubb, Strømmen IF og Drøbak/Frogn.

Madsen fikk også en rekke landskamper på gutt-, junior- og U21-nivå.

## Referanser
Northville

**Northville** er en by i Oakland County i den amerikanske delstaten Michigan. Byen er likt delt mellom Oakland og Wayne County. Delen som ligger i Oakland County er omkretset av byen Novi, og delen som ligger i Wayne County er omkretset av byen Northville Township. Northville fikk bystatus i 1955.

## Referanser


## Eksterne lenker
* 
*  Innbyggertall 2010 - 2019 – United States Census Bureau
*  Northville District Library
*  Northville Public Schools
*  InfoMI: Northville
Ares IV

**Ares IV** var en prosjektert to-trinns bærerakett for NASAs Constellation-program. Constellation-programmet ble kansellert i 2010 før raketten ble realisert.

I januar 2007 presenterte NASA et tilskudd på Aresfamilien, Ares IV, som skulle bestå av første trinnet fra Ares V og det andre trinnet fra Ares I. Denne kombinasjonen gjorde at romfartøyene Altair og Orion måtte skytes opp hver for seg. Ares IV skulle bygges i USA, ha en høyde på 113 meter og en diameter på 8,4 meter. Nyttelastkapasiteten var beregnet til 130&nbsp;000 kilogram til lav jordbane, og 41&nbsp;000 kg til månebane (Trans Lunar Injection - TLI).

## Kilder
*FlightGlobal: NASA quietly sets up budget for Ares IV lunar crew launch vehicle with 2017 test flight target (av Rob Coppinger) Besøkt 20. oktober 2022
Henry Lehman

**Henry Lehman** (opprinnelig **Heinrich**, født 1822 i Rimpar i Bayern i Tyskland, død 17. november 1855 i New Orleans) var en tyskfødt jødisk forretningsmann i USA.

Lehman emigrerte til USA i 1844 og slo seg ned i Montgomery i Alabama, hvor han startet en tørrvareforretning ved navn «H. Lehman». Etter at hans to brødre den ene etter den andre også kom over fra hjemlandet ble navnet på forretningen endret til det tilslutt het «Lehman Brothers». 

Brødrene spesialiserte seg på den lukrative handelen med bomull og dette ble motoren i deres finansielle fremgang.

## Referanser
Wixom

**Wixom** er en by i Oakland County i den amerikanske delstaten Michigan. Wixom var hjem til Wixom Assembly Plant, en bilfabrikk eid av Ford. Biler som Lincoln LS, Ford Thunderbird og Ford GT ble produsert der. Produksjonen av Lincoln Town Car er flyttet til St. Thomas, Ontario i Canada. Bilproduksjonen stoppet opp 31. mai 2007, og fabrikken er nå nedlagt. Wixom grenser til Novi.

## Referanser


## Eksterne lenker
*
Horace Bailey

**Horace Peter Bailey** (1881–1960)  var en engelsk fotballspiller som deltok i de olympiske lekene i 1908 i London.

Bailey var målvakt på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.

## OL-medaljer
* 1908  London -  **Gull** i fotball (Storbritannia)

## Eksterne lenker
*
Quinnipiac Polling Institute

**Quinnipiac Polling Institute** er et meningsmålingsinstitutt under Quinnipiac University i Connecticut. Det tilhører de mest renommerte av de amerikanske aktører på meningsmålingsområdet.
Melamin

**Melamin** er et polymer som fremstilles syntetisk og brukes til en rekke formål. Melaminets viktigste anvendelse er i produksjon av melaminplast. Men melamin anvendes også for eksempel som vannavstøtende middel i sedler. Melaminet er svært lite løselig i vann. Det er en organisk base med den kjemiske formelen C<sub>3</sub>H<sub>6</sub>N<sub>6</sub>. 

Stoffet ble første gang fremstilt syntetisk av den tyske kjemikeren Justus von Liebig i 1834. Den første, kommersielle produksjon fant sted i 1930, og ettersom man fant stadig flere bruksfelter, økte produksjonen raskt. Betydelige produsenter er selskaper som BASF, DSM Melamin, Agrolinz Melamine International GmbH (AMI) og Zakłady Azotowe Puławy (ZAP). For det europeiske marked er import fra Asia, særlig fra Folkerepublikken Kina, blitt stadig viktigere på 2000-tallet. 

Melaminplast tilvirkes ved kjemisk reaksjon mellom melamin og formaldehyd, og er en hard, herdet plast som benyttes for eksempel til plasttallerkener, plastkopper, plastskåler og i laminater som respatex til bordplater, kjøkkenluker og benkeplater.

Substansen ble alminnelig kjent gjennom en melkepulverskandale i Kina i september 2008. Nesten 13&nbsp;000 spedbarn havnet på sykehus etter å ha inntatt melk av melkepulver tilsatt melamin for å maskere utvanning. Av det store antallet skal rundt 100 ha utviklet alvorlige symptomer og fire være døde av nyresvikt.

Melamin er ikke brennbart. Melamin smelter og dekomponerer ved 345 °C. Melamin brukes som flammehemmer i plastmaterialer fordi den frigir nitrogen ved høy temperatur som kveler brann.


Melamine dinnerware.JPG|Servise av melamin
Walled Lake

**Walled Lake** er en by i Oakland County i den amerikanske delstaten Michigan. Byens navn er sagt å ha blitt gitt av den første bosetteren, Walkter Hewitt, i 1825. Da han kom til stedet la han merke til en steinmur langs den vestre delen av sjøen, muligens bygd av tidligere Potawatomistammer.

Walled Lake grenser til Novi i sør, Wolverine Lake i nord og Commerce Township i øst og vest.

## Referanser


## Eksterne lenker
* 
* (en) Lori Marshick: Extensive history and photos
Hutubi

**Hutubi** (kinesisk: 呼图壁县 ; pinyin: *Hūtúbì Xiàn*; uigur : قۇتۇبى ناھىيىسى / *Kutubi Nahiyisi*) er et fylke i det autonome prefekturet Changji i den autonome region Xinjiang i Folkerepublikken Kina. I 1999 hadde det et folketall på .

## Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Referanser
Grasskaret

**Grasskaret** (1–15, 2–38) er ei gate ved Moldemarka i Molde kommune. Gata en del av bydelen Nordbyen, og ble anlagt mellom 1994 og 1995. Gata består av omtrent 36 hus og har en lekeplass og en fotballbane.

## Referanser
Zhang (Dingxi)

**Zhang** (kinesisk: 漳县; pinyin: *Zhāng Xiàn*) er et fylke i byprefekturet Dingxi i provinsen Gansu i Folkerepublikken Kina.

I 1999 var folketallet på  innbyggere.

## Referanser
Togtoh

**Togtoh** (kinesisk: 托克托县; pinyin: *Tuōkètuō Xiàn*,  **) er et fylke i byprefekturet Hohhot i den autonome region Indre Mongolia, I 1999 var folketallet der på  innbyggere.

## Referanser


## Eksterne lenker
*
EIS-systemet

**EIS** står for *European Invertebrate Survey* og er et geografisk rutenett for Europa. Landområdene inndeles i kvadratiske ruter på 50x50 kilometer. Svært små landområder og øyer som ligger utenfor rutenettet legges til en av de nærmeste rutene, det angis med en pil til hvilken rute. Rutenettet er modifisert noe, men baserer seg på UTM-rutenettet.

Både Norsk entomologisk forening og Norsk zoologisk forening anbefalte i 1978 å bruke EIS-systemet i kartleggingen av dyrs utbredelse.  EIS-rutenettet gir norgeskartet et rutenett som egner seg godt for å «prikke» inn en arts utbredelse.

I et eget *begrenset system for Norge* er rutene tilpasset norgeskartet og nummerert fra 1 til 189. Oslo ligger i ruten kalt *EIS 28*. Det finnes også et eget nordisk rutekart. Rutenumrene er ikke like på det norske, nordiske eller europeiske kartet. På hvert av kartene nummerers rutene fortløpende fra sørvest og slutter helt i nordøst. Det nordiske kartet har 646 ruter.

## Referanser


## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004 - *  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8 

## Eksterne lenker
* EIS-kart (informasjon) - www.entomologi.no 
* EIS-kart - pdf-fil
Fangshan (Lüliang)

**Fangshan** (kinesisk: 方山县; pinyin: *Fāngshān Xiàn*) er et fylke i byprefekturet Lüliang i provinsen Shanxi i Folkerepublikken Kina. Det hadde i 1999 et folketall på  innbyggere.

Det for taoismen hellige fjell Beiwudang ligger i fylket.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Referanser
Henry Stapley

**Harold «Harry» S. Stapley** (født 29. april 1883 i Bromley, død 29. april 1937) var en engelsk fotballspiller som deltok i de olympiske lekene i 1908 i London.

Stapley var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.

## OL-medaljer
* 1908  London -  **Gull** i fotball (Storbritannia)

## Eksterne lenker
*
Clawson

**Clawson** er en by i Oakland County i den amerikanske delstaten Michigan. Clawson grenser til Royal Oak i sør, Troy i nord og Madison Heights i sørøst.

## Referanser


## Eksterne lenker
* 
* (en)) Clawson School District 
* (en) Transcript from the 2007 State of the City address  
* (en) Article about local mayoral / council race, current as of 11/2007
Herman (film)

***Herman*** er en norsk film fra 1990 regissert av Erik Gustavson, basert på Lars Saabye Christensens roman *[[Herman (roman)|Herman]]*. Den hadde premiere den 13. september 1990. Filmen har vunnet mange priser, inkludert Amandaprisen for beste film i 1991.

## Handling
Herman er en hyggelig, men litt vanskelig gutt på 11 år. Han blir mobbet av de andre elevene på skolen, og er ikke særlig godt likt av lærerne. Særlig hans ene lærer, Tønne, misliker Herman fordi han alltid kommer sent, og kommer med tulleunnskyldninger om det.

Etter et møte hos frisøren Tjukken får Herman vite  at han begynner å miste håret. Herman takler sin sykdom veldig dårlig, og det hender stort sett at han sårer de som prøver å hjelpe ham.

Faren til Herman jobber som heisekranfører og forteller alltid om at han kan se helt til Amerika fra kranen sin, og hans mor jobber på butikken som er eid av fru Jacobsen, og styrt av hennes sønn, Jacobsen jr, en person hverken Herman eller moren liker særlig godt.
Bestefaren til Herman er den eneste som faktisk klarer å strekke ut til Herman, og hjelpe ham når han virkelig trenger det.

## Medvirkende
* Anders Danielsen Lie – Herman
* Bjørn Floberg – Faren
* Elisabeth Sand – Moren
* Kai Remlov – Jacobsen jr.
* Sossen Krohg – Fru Jacobsen
* Jarl Kulle – Panten
* Harald Heide-Steen jr. – Tjukken
* Frank Robert – Bestefaren
* Per Jansen – Tønne
* Øivind Blunck – Zorro
* Kjersti Holmen – Vaskekone
* Anne Marit Jacobsen – Sykepleier
* Erlend Sandem – Glenn

## Eksterne lenker
* 
* Omtale av ''Herman'' hos montages.no
Tony Knowles

**Tony Knowles** er navnet til flere personer:

*Tony Knowles (politiker) (født 1943), amerikansk politiker
*Tony Knowles (snookerspiller) (født 1955), engelsk snookerspiller
Jens Gregoriussen Riber

**Jens Gregoriusson Riber** (født ca. 1480 i Ribe i Danmark, død 9. august 1571 i Stavanger i Norge) var en dansk-norsk evangelisk-luthersk prest. Han er mest kjent som superintendent på Færøyene 1540–1556 og deretter i Stavanger 1557–1571.

Han ble født i Danmark, og etter en tid som kapellan ved Bergen domkirke ble han den første luthersk-evangeliske biskop (superintendent) i Kirkjubøur på Færøyene i 1540. Han ble værende i stillingen frem til 1556. Han ble røvet av franske sjørøvere flere ganger før han kom seg tilbake til København. Jens Riber ble ordinert til biskop i Stavanger i 1557 som en relativt gammel mann, og fikk neppe utrettet stort i den perioden han var i byen. I 1564 bidro han til ombyggingen av Stavanger domkirke, og fikk også kong Frederik II til å gi en befaling om at geistligheten i Stavanger stift skulle yte katedratikum, en skatt til domkirken, som på tidspunktet var svært forfallen.

I 1565 ble sokneprest Jakob Madssøn i Stavanger domkirke utpekt til Ribers «suffraganeus og visitator», stedfortreder og ansvarlig for visitaser. Han skulle ha en tredjedel av superintendentens rente. Jens Riber var dermed ikke i stand til å utføre sine plikter. Jakob Madssøn døde i 1569. 27. januar 1571 kom Jørgen Erikson til Stavanger som en ny «hjelpebiskop», men Jens Riber ville ikke overlate ham noen av sine inntekter så lenge han levde. Riber døde i Stavanger i 1571.

## Litteratur
*
Clarkston

**Clarkston** (offisielt: **City of the Village of Clarkston**) er en by i Oakland County i den amerikanske delstaten Michigan. Clarkston ble først bosatt i 1830 og fikk landsbystatus i 1884. Clarkston ligger innenfor grensene til Independence Township (som gjerne sier at de bor i Clarkston og istedenfor for å si at de bor i det omkretsende tettstedet Independence Township) og er en forstad til Detroit.

## Referanser


## Eksterne lenker
* 
* (en) Clarkston Area Chamber of Commerce